नई दिल्ली: गुटखा स्कैम मामले में मद्रास हाई कोर्ट ने तमिलनाडु सरकार को बड़ा झटका दिया है। अदालत ने गुरुवार को गुटखा घोटाले की जांच केंद्रीय जांच ब्यूरो (सीबीआई) से कराने का आदेश दिया। स्वास्थ्य मंत्री विजय भास्कर और डीजीपी डीके राजेंद्रन का नाम आने से काफी समय से तमिलनाडु की राजनीति में हलचल मची थी। चीफ जस्टिस इंदिरा बनर्जी और जस्टिस अब्दुल कुडोज की बेंच ने कहा कि तमिलनाडु सरकार जिस तरह से मामले का सीबीआई जांच की सामान्य याचिका का विरोध कर रही थी, उससे कोर्ट को लगा कि मामले की गहराई में जाना जरूरी है। इस सिलसिले में डीएमके नेता जे अनबगजन की सीबीआई जांच की अर्जी दायर की थी।